14Masole le wona a mmotsa, a re: Le rona, re tla etsa eng? A re ho wona: Le se ke la etsa motho ka matla, leha e le ka thetso; hape le kgolwe ke moputso wa lona. 6Mohla mokete, o ne a ba lokollela motlamuwa e mong, eo ba mo qelang. 7Ho ne ho na le e mong, ya bitswang Barabase, ya holehilweng le ba bang ba entseng moferefere, ba bolaile motho moferefereng. 8Bongata ha bo nyolohile, ba qala ho kopa hore Pilato a etse jwalokaha a ne a ba etsetsa kamehla. 9Pilato a ba araba, a re: Hleka le rata ha ke le lokollela morena wa Bajuda na? 10Hobane o ne a tseba hoba baprista ba baholo ba mo neetse yena ka baka la mona. 11Empa baprista ba baholo ba hlohlelletsa bongata hore a ba lokollele Barabase. 12Pilato a boela a bua, a re ho bona: Ha ho le jwalo, le rata hore ke etseng ka eo le reng ke morena wa Bajuda? 13Yaba ba boela ba howa, ba re: Mo thakgise! 14Pilato a re ho bona: Na o entse bobe bofe? Jwale ba totisa ho howa, ba re: Mo thakgise! 15Mme kahobane Pilato a ne a rata ho kgahlisa bongata, a ba lokollela Barabase, mme eitse hobane a shape Jesu, a mo neela ho thakgiswa.